Web: www.noordkus.co.za Dagstukkies: www.dagstukkie.co.za
Leraar: Ds. Alwyn Small
032 525 8732•083 556 5837
032 946 1198
Dinsdae, Donderdae, Vrydae: 08:00-13:00
NG Gemeente Noordkus
Eerste Nasionale Bank (FNB)
Het jy geweet? Ballito Gesinskerk se jaarlikse Almanak of Dagboek is op ons webblad beskikbaar. Kyk gerus by noordkus.co.za/dagboek.html
Sondag 13 Junie
Dinsdag 15 Junie
Woensdag 16 Junie
Donderdag 17 Junie
Saterdag 19 Junie
Sondag 20 Junie
Nasionale dag vir Blindes
Erediens Sondag 13 Junie
Frik en Rene Grobler en Familie met die afsterwe van Frik se suster (kanker) en swaer (Kovid) die afgelope week.
Aansterk na operasie:
Reën in droë dele van die land,
Gemeente, Dorp en Gemeenskap, ons land.
Ons almal se gesondheid teen
"Here, U het die begeerte van die ootmoediges gehoor; U sal hulle hart versterk, U oor sal luister."
Adellé van Staden
Leier en onderleier van die kerkraadslede
Dit is vir ons aangenaam om vir u deur te gee dat Wynand Maartens en Frik Grobler tydens ons afgelope kerkraadsvergadering onderskeidelik gekies is as leier en onderleier van die kerkraadslede. Ons bid hul albei die seën van die Here toe in hulle onderskeie rolle.
Projek by Jeuglokaal
Die kerkraad het die ooreenkoms met Lifeing en Salt40 gefinaliseer vir die gebruik van die Jeuglokaal. Dit is voorwaar 'n nuwe opwindende geleentheid om 'n wesenlike verskil aan die gemeenskap te maak, en om God se woord te verkondig, met woorde en in praktyk.
Vandat die projek afgeskop het is volgende reeds bereik:
1. 'n Opleidingsessie op 12 Mei 2021, waar die Breakthrough program van One Million Strong aangebied is aan 20 jong leiers, waar hulle geleer het hoe om die jeug te bedien en te leer oor persoonlike waardes, beginsels, en 'n verstaan van wie hulle is en hulle rol in die samelewing. Die program is totaal gebaseer op Bybelse beginsels en was aangebied deur die outeur van die program Paul Jones.
2. Lifeing het hulle naaldwerk kursusse begin op die 13de Mei 2021, en het sedertdien 2 kursusse per week aangebied. Daar is 'n moontlikheid om dit verder uit te brei na 3 of 4 kursusse per week. Tans ontvang 16 mense weeklikse opleiding.
3. Die Salt40 "container" se hervestiging op die kerkterrein het heelwat beplanning ingesluit. Die span verantwoordelik hiervoor het lekker saamgewerk en projek was afgehandel op 20 Mei 2021.
4. As deel van die ooreenkoms tussen die partye, was 'n kontrakteur aangestel om 'n paar verbeterings aan die jeuglokaal aan te bring (Die koste hiervoor was deur nuwe verbruikers betaal). Die veranderings het ingesluit om die hout buite deure en raam te vervang en van 'n veiligheidshek te voorsien, om diefwering en vensters te vervang, plafonne reg te maak en te verf, ens. Hierdie werk was afgehandel op die 27ste Mei.
Die projek het en gaan nog 'n groot verskil maak aan die samelewing rondom ons! Ons sal almal op hoogte hou van die vordering en ook waar ons lidmate by betrokke kan raak.
Wynand, Joey, Petro en Jacques.
Greytown Kinderhuis insameling
Hope toiletware was ingesamel vir die meisies van Greytown kinderhuis.
Die ouer meisies gaan elkeen 'n sakkie kry gevul met toiletware wat in hulle skooltas sal pas en die jonger meisies kry 'n sakkie met 'n teddiebeer en ook toiletware. En daar is boonop ekstra waarmee hulle die sakkie kan opvul.
Baie dankie aan elkeen wat 'n bydrae gelewer het.
Dame benodig werksgeleentheid
Hardwerkende en betroubare dame opsoek na 'n algemene kantoorwerk hier in Ballito. Is bereid om te leer en te groei. Kan onmiddellik begin en het eie vervoer. Kontak Carmen Elliott by 083 620 8604 of carmenelliott65@gmail.com
Die Leesrooster tekste vir die 3de Sondag van Koninkrykstyd: 1 Samuel 15:34-16:13, Psalm 20, 2 Korintiërs 5:6-10 (11-13), 14-17 en Markus 4:26-34.
Ons Facebook Gemeenskap
Die gemeente se manne kuier gereeld elke eerste en derde Saterdag om 07:00 saam by die kerk, met 'n stomende beker varsgemaalde moerkoffie en beskuit. Ons gesels lekker en lewendige gesprekke oor aktuele onderwerpe is aan die orde van die dag. Enigeen is hartlik welkom om in te skakel, solank jy natuurlik 'n man is!
Het jy kaste vol klere
wat jy nie dra nie of huishoudelike items wat jy nie gebruik nie?
Kom ondersteun ons heerlike pannekoek,
vetkoek en koeksisterverkope!!
Heerlike pannekoek, vetkoek en koeksisters elke Saterdag beskikbaar met bestellings. Plaas jou bestelling by 083 676 1998 (whatsapp of oproep) vir afhaal vanaf 08:30 by die kerk.
Sondag 13 Junie—Nigerië
Victor (20) en 'n vriend is in November verlede jaar deur Fulani-veewagters aangeval. Victor het verskeie skietwonde aan sy regterbeen opgedoen. Sy been het infeksie gekry en moes geamputeer word. Bid dat die Here vir Victor sal voorsien, aangesien hy bekommerd is oor hoe hy as die enigste broodwinner vir sy familie sal kan voorsien, noudat hy gestremd is.
Maandag 14 Junie—Kenia
Peninah is 'n jong weduwee sedert haar man, Paul, in 2018 deur Al-Shabaab doodgemaak is. Met die uitbreking van Covid-19 het Geopende Deure haar gehelp met broodnodige noodsaaklikhede en 'n naaimasjien. Bid dat God haar onderneming sal laat groei terwyl sy haar modeontwerp-vaardighede aanwend om haar familie te ondersteun.
Dinsdag 15 Junie—Ethiopië
Khalid* het mieliegewasse geplant wat gehelp het om sy familie te voed en te ondersteun. Sy gewasse is egter in 2020 deur sprinkaanswerms in Ethiopië vernietig. Sedertdien kon ons hom weens die geweld in die gebied nie met ondersteuning bereik nie. Bid dat die Here vir sy familie sal voorsien in hierdie moeilike tyd.
Woensdag 16 Junie—Demokratiese Republiek van die Kongo
Die Geallieerde Demokratiese Magte het 'n sterk Islamitiese uitbreidingsagenda. Die groep is berug vir moorde met wrede wapens, wat dorpe laat leegloop soos wat mense na veiliger gebiede vlug. Bid vir wysheid vir pastore wat aan hul kuddes bedien in hierdie onseker en gevaarlike omstandighede.
Donderdag 17 Junie—Colombië
Verskeie Geopende Deure-spanlede is in 2020 weg, terwyl ander nou nuwe rolle vervul. Bid vir goeie werkspanne in elke afdeling, veral in Navorsing en Kommunikasie. Bid terselfdertyd vir nuwe mense met die nodige vaardighede vir ons werk in Colombië.
Vrydag 18 Junie—Noord-Korea
Bid dat geheime gelowiges in Noord-Korea te midde van voortslepende vervolging en swaarkry met die waarheid, vrede, geloof en die Heilige Gees se teenwoordigheid versterk sal word.
Saterdag 19 Junie—Arabiese Skiereiland
Ons vennote in hierdie streek benodig 'n nuwe vlaag van bemoediging. Een kollega deel: "Ek is aangeraak deur 'n vennoot wat in trane uitgebars het, terwyl sy vertel het hoe moeg sy daarvoor is om haarself gedurig tot aksie te motiveer." Bid dat God ons familie in Christus in hierdie streek sal versterk.